**Samarbeidsavtale mellom oppvekstsenteret, helsestasjon- og skolehelsetjeneste**

**Publisert: 15.11.23**

**Formål**

Bidra til å sikre samarbeid på systemnivå mellom oppvekstsenteret, helsestasjon- og skolehelsetjeneste i Raarvihken tjïelte /Røyrvik kommune.

Tjenestene har til sammen god kunnskap om barnepopulasjonen og kjennskap til barn i kommunen. Helsestasjon- og skolehelsetjenesten bør derfor samarbeide med skolen i kommunen på systemnivå.

**Ansvar**

Enhetsleder oppvekstsenteret og ledende helsesykepleier i skolehelsetjenesten

**Hvordan**

Miljørettet helsevern

Systemrettet samarbeid med oppvekstsenteret bør innebære at skolehelsetjenesten bidrar til at de oppfyller kravene i forskrift om helse og miljø i barnehager, skoler og skolefritidsordninger. Forskriftens formål er å bidra til at miljøet i barnehager, skoler og andre virksomheter som nevnt i [forskrift om helse og miljø i barnehager, skoler og skolefritidsordninger (lovdata.no)](https://lovdata.no/dokument/SF/forskrift/2023-03-28-449) fremmer helse, trivsel, lek og læring, samt at sykdom, skade og alvorlige hendelser forebygges.

Sjekkliste (vedlegg 1) for helse og miljø i barnehager, skoler og skolefritidsordninger gjennomgås 1 gang pr. år i oppveksthelseteam og representant fra PDE deltar.

*Legemiddelhåndtering*

Helsestasjons- og skolehelsetjenesten skal bidra til at det etableres rutiner for håndtering av legemidler i barnehager, skoler og skolefritidsordninger, jf. forskrift om helsestasjons- og skolehelsetjenesten § 8.

Det innebærer at helsestasjons- og skolehelsetjenesten skal bidra i å utarbeide rutiner om forsvarlig oppbevaring, administrering og utdeling av legemidler på oppvekstsenteret, herunder rutiner for opplæring av personellet som skal bistå elevene med medisineringen.

Personell i helsestasjons- og skolehelsetjenesten har ikke plikt til å utføre den daglige håndtering av legemidlene.

Helsestasjons- og skolehelsetjenestens ansvar forutsetter at oppvekstsenterets ledelse tar kontakt med skolehelsetjenesten ved behov for bistand.

**Samarbeidsarenaer**

Oppveksthelseteam – samarbeid mellom oppvekstsenteret, helsestasjon- og skolehelsetjeneste. Møtetidspunkt: Hver fredag kl. 8:30-9:30.

*Formål med oppveksthelseteam:*

Sikre samarbeid mellom oppvekstsenteret, helsestasjon- og skolehelsetjeneste.

Involvere, systematisere og dokumentere ved henvendelser der det kreves tverrfaglig innsats

Følge opp felles ansvarsområder (eks. barnevaksinasjonsprogrammet, undervisning)

**Mer informasjon**

Lov om grunnskolen og den videregående opplæringa (opplæringslova) - <https://lovdata.no/dokument/NL/lov/1998-07-17-61>

Retningslinje for helsestasjon- og skolehelsetjenesten - <https://www.helsedirektoratet.no/retningslinjer/helsestasjons-og-skolehelsetjenesten>

Vedlegg 1 – sjekkliste for helse og miljø i barnehager, skoler og skolefritidsordninger